open-index/open-wikipedia-markdown huggingface dataset:
Thorsten Höbbel

**Thorsten HÖBBEL** (naskiĝis , do nun -jara) estis germana esperantisto ekde la 16-a vivjaro kaj ekonomikisto. Li fine de la 1980-aj kaj komence de la 1990-aj jaroj plurajn jarojn estis komisionano de Germana Esperanto-Junularo, interalie pri renkontiĝoj kaj aparte respondecis pri la vespera programo de la Internaciaj Seminarioj, dum li estis lernejano en Eschwege, norda Hesio, kaj en la sekvaj unuaj jaroj de studado pri ekonomiko. De 1998 ĝis 2016 li laboris por la petrol-industria kompanio BP, komence en Hispanio, poste en Germanio kaj Aŭstrio, kaj ekde 2017 vivas en Hamburgo, laborante por la, origine svisa, eŭropa energikompanio VARO.

## Eksteraj ligiloj 
* profesiaj informoj pri li en la retejo *Xing* ()
* persona paĝo de li en la retejo *instagram*
## Referencoj
Kategorio:Germanaj esperantistoj
Meike Höbbel

**Meike HÖBBEL** (naskiĝis , do nun -jara) estis germana esperantistino ekde la 16-a vivjaro. Ŝi fine de la 1980-aj kaj komence de la 1990-aj jaroj plurajn jarojn estis komisionano de Germana Esperanto-Junularo (GEJ) pri renkontiĝoj, dum ŝi estis lernejano en Eschwege, norda Hesio, kaj en la sekvaj unuaj jaroj de studado en Frankfurto ĉe Majno. Ŝi estis la pli juna fratino de du jarojn pli aĝa Thorsten Höbbel, kiu same esperantistiĝis en la 16-a vivjaro, do antaŭe ol ŝi, kaj varbis ŝin por aktivado en GEJ. Daŭre ŝi vivas en Frankfurto ĉe Majno.
## Referencoj
Kategorio:Germanaj esperantistoj
Kalvinana preĝejo (Paks)

La **kalvinana preĝejo** estas sakrala historia monumento en urbo Paks (Hungario).

## Historio 
La unua mencio pri kalvinana pastro de Paks okazis en 1576. En la 17-a jarcento la kalvinanoj havis aĉan kirkon el lomoj, kiu estis malkonstruita en 1705, poste oni konstruis la duan kirkon. La nun videbla kalvinana preĝejo (la tria) estis konstruita inter 1750 kaj 1770 sen turo kun sonorilostablo. La turo estis preta jam depost la nova eklezia leĝo en la jaro 1793. En 1808 la kirko difektiĝis pro incendio, post 8 jaroj finiĝis la riparitaj laboroj. La orgeno estis kreita en 1880. La kirko estis renovigita en La turo estis plene trakonstruita en 1911. Ekstera parto de la kirko estis renovigita en 1978.

## Konstruaĵo 
La preĝejo situas sola en korto sur iom pli alta loko ĉe stratangulo. La fasado estas simetria, meze la turo altiĝas. Kaj la turo kaj la navo havas po unu enirejojn. Super la tura enirejo estas 2 fenestroj. La nava enirejo troviĝas en reliefanta antaŭĉambro, al kiu kelkaj ŝtupoj kuras. La plafono havas stukojn. Interne 2 galerioj estas videblaj.
eta|

## Vidu, aŭdu ankaŭ 
* la kirko post renoviĝo

## Fontoj 
* oficiala paĝo kun foto 
* hungare kun fotoj
* hungare kun foto

Paks
Roberto Villa García

**Roberto VILLA García** (1978, Ítrabo) estas hispana historiisto, laboranta en *Universitato Reĝo Juan Carlos* kiel profesoro. Li verkas ĉefe pri la Dua Hispana Respubliko kaj la Hispana Enlanda Milito, kiujn li priskribas el modereme konservema vidpunkto, oponante tion, kio li nomas "krudajn unuflankajn rakontojn pri herooj kaj friponoj". Ofte li kunlaboras kun Manuel Álvarez Tardío.

## Notoj 
Kategorio:Hispanaj historiistoj
Kategorio:Hispana Enlanda Milito
Kategorio:Dua Hispana Respubliko
Maleján

**Maleján** [maleĤAN] estas municipo de Hispanio, en la nordokcidenta parto de la komarko *Campo de Borja* kies ĉefurbo estas Borja, en la okcidento de la Provinco Zaragozo (regiono Aragono).

## Geografio 
Maleján estas tre malgranda municipa teritorio en la nordokcidenta parto de la komarko *Campo de Borja*, kie ĝi okupas tre malgrandan teritorion kiel enklavo ene de tiu de Borja. Proksime de ĝia teritorio estas la Natura Parko Moncayo.

La loĝloko Maleján mem estas je 65 km nordokcidente de Zaragozo, provinca kaj regiona ĉefurbo. Ĝi estas sur 472 msm, alirata de la nacia ŝoseo N-122 inter apuda Borja oriente kaj Bulbuente okcidente.

## Historio 
La konkero de Tarazona fare de Alfonso la 1-a en 1119 sugestas, ke plej verŝajne ankaŭ Maleján estis konkerita de kristanoj ĉirkaŭ tiu jaro. La loĝantaro post la kristana konkero restis grandparte de mudeĥaroj kaj poste de moriskoj, kies forpelo rezultos en enorma demografia kaj ekonomia krizo. En 1610 la islamdevena loĝantaro estis definitive forpelita, kio rezultis en la forigo de centoj da moriskoj el la valo, nome ekonomia kaj demografia krizo, kaj ĝi ne rekuperiĝis de tio ĝis la 18-a aŭ 19-a jarcentoj.

Maleján demografie kreskiĝis nur ekde la dua duono de la 19-a jarcento, ĉefe pro la epidemio de filoksero en Francio, kaj pro la alveno de fervojo. Sed poste tamen preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Maleján oni malaltiĝis ĝis nunaj 262 loĝantoj.

## Ekonomio 
Tradicia bazo de ekonomio estis agrikulturo (olivarboj, migdalarboj, vitejoj kaj cerealoj) brutobredado (ŝafoj, abelbredado), kaj sekva nutrindustrio (vino, oleo), krom ekstera dungado. Nune gravas ankaŭ natura, kultura kaj rura turismo.

Inter vidindaĵoj menciindas restaĵoj de la dekoracio de iama moskeo, kelkaj turoj kiuj estis parto de kastelo; preĝejo el kiuj kapelo estas ene de la turoj kaj naturaj lokoj kiel *La Fuente del Molino* (La fonto de la muelejo).

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Toria (IV) hidroksido

**Toria hidroksido** aŭ **toria tetrahidroksido** estas neorganika kombinaĵo apartenanta al la familio de la hidroksidoj, rezultanta el hidratigado de la **toria oksido** aŭ hidrolizo de **tetratoriaj saloj**. Toria hidroksido estas blanka gelatena solidaĵo nesolvebla en akvo, alkaloj kaj fluorida acido, solvebla en diluita sulfata acido kaj absorbas karbonan duoksidon en la aero. Toria hidroksido prezentas kvar hidroksilajn jonojn ligitajn al toriatomo. Ĝi konsistas je 1 toriatomo, 4 hidroksilaj grupoj, kaj uzatas en kemiaj sintezoj.Nesolvebla en akvo, alkala kaj fluorida acido, solvebla en diluita sulfata acido. Absorbas CO2

## Reakcioj 
### Reakcio 1 
* Preparado de **toria hidroksido** per traktado de **toria oksido** kun **akvo**:

### Reakcio 2 
* Preparado de **toria hidroksido** per traktado de **toria klorido** kun **natria hidroksido**:

### Reakcio 3 
* Preparado de **toria hidroksido** per hidrolizo de la **toria klorido**:

### Reakcio 4 
* Preparado de **toria hidroksido** per traktado de **toria nitrato** kun **amonia hidroksido**

### Reakcio 5 
* Reakcio de **toria hidroksido** kun **klorida acido** donante **torian kloridon**:

### Reakcio 6 
* Preparado de **toria (IV) karbonato** per traktado de **toria (IV) hidroksido** kun **karbona duoksido**:

## Vidu ankaŭ 
* Hidroksidoj

## Referencoj 
Kategorio:Hidroksidoj
Hidroksidoj
Brookmerland

**Samtgemeinde Brookmerland** estas komunumaro, do administra ligo de pluraj formale sendependaj politikaj komunumoj, de la federacia lando Malsupra Saksio en nordokcidenta Germanio. Ĝi troviĝas en la distrikto Aurich, en la kerna areo de la historia regiono Orienta Frislando. La komunumaro kun la apuda komunumo Südbrookmerland reprezentas la historian kulturan areon ***Brookmerland***, kiu tamen en la mezepoko, kiam la orientaj frisoj en la nuna nordorienta Nederlando kaj nordokcidenta Germanio ankoraŭ aŭtarkie vivis en tribaj regnoj, ankoraŭ multe pli vastis:

Administra centro de la nuna komunumaro estas la neurba komunumo Marienhafe, kiu en la mezepoko ankoraŭ estis signifa marhaveno ĉe golfo de la Norda Maro. Fine de  la komunumaro sume havis  loĝantojn.

Membraj komunumoj de la komunumaro estas (nombroj de loĝantoj laŭ stato de  inter krampoj):

La teritorio el lingva vidpunkto elstaras pro tio, ke tie historie baziĝas unu el tri precipaj subdialektoj de la orientfrislanda platgermana lingvo. Tiu lingvo ankoraŭ vivas kaj flegatas, kontraste al la antikva orientfrisa lingvo, variaĵo de la frisa lingvo, kiu en Brookmerland samkiel la resto de la historia regiono Orienta Frislando jam estas formortinta ekde la mezepoko kaj nur pluvivas iom pli sude, en la antaŭe tre izolita marĉa regioneto Saterland (ankaŭ videbla en la supra mapo de 1300), kiel saterfrisa lingvo.

## Eksteraj ligiloj 
*  ()
* komuna kultura retejo "vilaĝa regiono" Brookmerland ()

Kategorio:Distrikto Aurich
Kategorio:Komunumaroj de Malsupra Saksio
Kategorio:Komunumaroj de Germanio laŭ alfabeto
(159923) 2004 YJ32

**(159923) 2004 YJ32** estas marsrenkonta kaj terrenkonta amora asteroido.

## Malkovro 
Ĝi estis malkovrita la 19-an de decembro 2004 de la teamo de la astronomia kampanjo *Mount Lemmon Survey* elde la Stacio *Catalina* de la Observatorio Steward, nord-oriente de Tucson (Arizono, Usono).

## Orbito 
Ĝi estas en  1:4 kun la Tero kaj 3:1 kun Jupitero, tio, kiu estas karakterizilo de la korpoj de la Alinda familio.

Ĝia discentra orbito krucas tiun de Marso kaj estere tanĝas tiun de la Tero.

* Ĝia marsa MOID estas 0,04129 astronomia unuo (6,177 milionoj da km).
* Ĝia tera MOID estas 0,22115 astronomia unuo (33,083 milionoj da km)
* La  ĝi pasis al 0,09458 astronomia unuo (14,149 milionoj da km) de Marso.
* La  ĝi pasos al 0,07506 astronomia unuo (11,229 miliono da kilometroj) de ĉi tiu planedo.
* La  ĝi pasis al 0,16244 astronomia unuo (24,301 milionoj da km) de la Tero.
* La  ĝi pasos al 0,14143 astronomia unuo (21,158 milionoj da km) de nia planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Malkovrita de Mount Lemmon Survey
Kategorio:Astronomiaj objektoj malkovritaj en 2004
Upie

''''* estas komunumo de Francio. Ĝi situas en la departemento Drôme, okcitane *Droma*, kaj en la pli vasta regiono Aŭvernjo-Rodano-Alpoj (france *Auvergne-Rhône-Alpes*, okcitane *Auvèrnhe Ròse Aups''). Ene de la departemento, la komunumo apartenas al la arondismento Valence kaj al la [[]]. 

Fine de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². La teritorio havas komunan limon kun la najbaraj komunumoj .

## Vidu ankaŭ 
* Komunumoj de Drôme

## Eksteraj ligiloj 
*  ()

Kategorio:Komunumoj de Drôme
Senegala Esperanto-Asocio

eta|
**Senegala Esperanto-Asocio** (SEA) estas organizo de esperantistoj en Senegalo. Prezidanto de SEA estas Assane Faye el Rufisko.

La asocio strebas ricevi oficialan registriĝon kaj aliĝi al UEA kiel landa asocio.

## Eventoj 
En decembro de la jaro 2022 SEA kunorganizis la 8-an Afrikan Kongreson de Esperanto en la urbo Tieso apud Dakaro.

Antaŭ la kongreso dum tri monatoj okazis kurso de Esperanto por novuloj en du urboj de la ĉefurba regiono — Dakaro kaj Rufisko. Fine de la kurso ekzamenon de SEA sukcese trapasis 21 ekzamenitoj.

Kategorio:Esperanto-movado en Senegalo
Kategorio:Afrikaj esperantistoj
Mohammad Sadegh Amiri

**Mohammad Sadegh Amiri** estis naskita en 1976 en Maŝhado kaj doktorigita de la Universitato de Gilano (je plantosistematiko) per disertacio kun poentaro de 20 kaj kun genealogio de pli ol 100 jaroj en la kampo de kuracherboj en Maŝhado. Li estas lektoro en la sekcio de botaniko en la Universitato *Pajam Noor* de Maŝhado. Amiri ricevis sian bakalaŭron de Ferdousia Universitato de Maŝhado en la kampo de plantosciencoj en 2000, sian magistrigon de Ferdousia Universitato de Maŝhado en la kampo de plantsistematiko, kaj sian doktorecon de la Universitato de Gilano en la sama kampo.

## Verkoj
* *Eco-friendly and plant-based synthesis of silver nanoparticles using Allium giganteum and investigation of its bactericidal, cytotoxicity and photocatalytic effects* (angle: "Ekologia kaj plant-bazita sintezo de arĝentaj nanopartikloj uzantaj *allium giganteum* (specio de genro aliumo parenca al ajlo) kaj enketon de ĝiaj baktericidaj, citotoksecaj kaj fotokatalizaj efikoj").  
* *Plant-based synthesis of cerium oxide nanoparticles using Rheum turkestanicum extract and evaluation of their cytotoxicity and photocatalytic properties* (angle: "Planto-bazita sintezo de ceriooksidaj nanopartikloj uzante ekstrakton de *Rheum turkestanicum* (specio de rabarbo) kaj taksadon de ilia citotokseco kaj fotokatalizaj trajtoj").
* *Green synthesis of nickel oxide nanoparticles using Salvia hispanica L. (chia) seeds extract and studies of their photocatalytic activity and cytotoxicity effects* (angle: "Verda sintezo de nikeloksidaj nanopartikloj uzantaj eltiraĵoj pri semoj de *Salvia hispanica* ("ĉiao") kaj studoj de ilia fotokataliza agado kaj citotoksecaj efikoj").
* *Gum Tragacanth (GT): A Versatile Biocompatible Material beyond Borders* (angle: "GT: Adaptiĝema biokongrua materialo preter limoj").

## Notoj
## Eksteraj ligiloj 
* informoj pri liaj publikaĵoj en la retejo *scholar.google*, parto de kompanio google ()
* informoj pri liaj publikaĵoj en la retejo *cv.pnu.ac.ir* ()
* informoj pri liaj publikaĵoj en la retejo *webofscience.com*, parto de *clarivate.com* ()

Kategorio:Iranaj sciencistoj
Kategorio:Botanikistoj
(159927) 2005 CL57

**(159927) 2005 CL57** estas marsrenkonta asteroido malkovrita la  en la kadro de la astronomia kampanjo *LINEAR* elde la observatorio de la Laboratorio Lincoln en Socorro (Nov-Meksiko, Usono).

## Orbito 
Ĝi estas en orbita resonanco 5:11 kun Marso.

Ĝia tre discentra orbito ekster tanĝas tiun de Marso. Ĝia marsa MOID estas 0,26082 astronomia unuo, tie estas 39,018 milionoj da km.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2005
Miribel

**Miribel** povas rilati al diversaj artikoloj en Vikipedio. Inter alie:

* Miribel (Ain) estas komunumo en la departemento Ain de Francio, kaj
** Miribel (stacidomo) estas la stacidomo de la ĉi-supra komunumo.
* Krome "Miribel" estas loĝloko en la departemento Drôme de Francio, kiu ekde komenco de 2019 estas parto de nova komunumo Valherbasse.
Antireligioznik

***Antireligioznik*** (ruse «Антирелигиозник» ― Kontraŭreligiulo) estis monata revuo de ateisma direkto, eldonaĵo de la Centra Konsilio de la Unuiĝo de Batalantaj Sendiuloj de Sovetunio. Ĝin eldonadis la ŝtata eldonejo de la kontraŭreligia literaturo ekde 1926 ĝis 1941. La redaktoro estis Jemeljan Jaroslavskij (M. Gubelman).

*Antireligioznik* okupiĝis pri la priskribo de sperto de la Unuiĝo de Batalantaj Sendiuloj, en ĝi aperadis artikoloj pri historio de religioj kaj ateismo, estis propagandata la scienca ateismo kaj estis prilaborataj problemoj de la kritiko de religioj el la marksisma vidpunkto. La revuo nomiĝis scienc-metoda kaj prilaboris ideologiajn bazojn de la amasa ateisma propagando, direktita unuavice kontraŭ la rus-ortodoksa eklezio, kvankam, sur ĝiaj paĝoj estis presataj ankaŭ artikoloj, kritikantaj katolikismon kaj protestantismon.

Kiam la 14a de januaro 1929 aperis rezolucio de la Centra Komitato de la Komunista Sovetunia Partio “Pri rimedoj por plifortigo de la ateisma laboro”, la revuo akcelis la kontraŭreligian propagandon.

*Antireligioznik* havis amplekson de 130 paĝoj. Ĝi konsistis el aŭtoraj artikoloj kaj la rubrikoj “Kontraŭreligia edukado en lernejoj”, “Leteroj el la kampoj”, “Kroniko”, “Metodologio de la kontraŭreligia propaganda”, “Kritiko kaj bibliografio”. Inter la aŭtoroj, kiuj kontribuis al la revuo, estis V. Bonĉ-Brueviĉ, N. Krupskaja, A. Lukaĉevskij (vic-redaktoro), aktivuloj de la Unuiĝo de Batalantaj Sendiuloj, detalajn informojn de kies agado en diversaj partoj de Sovetunio komunikis la rubriko “Kroniko”. En la sekcio “Kritiko kaj bibliografio” oni publikigis recenzojn al la tekstoj de la kontraŭreligia enhavo (el la revuoj “Ateist’, “Bezboĵnik” ka.), kaj ankaŭ revuojn de aktualaj publikaĵoj laŭ ateismaj temoj.

Kategorio:Aperis en 1926
Kategorio:Amaskomunikiloj en Rusio
Kategorio:Ateismo
Kategorio:Sovetiaj gazetoj
Kategorio:Propagando
Talamantes

**Talamantes** [talaMANtes] estas municipo de Hispanio, en la plej sudokcidenta parto de la komarko *Campo de Borja* kies ĉefurbo estas Borja, en la okcidento de la Provinco Zaragozo (regiono Aragono).

## Geografio 
Talamantes estas municipa teritorio en la plej sudokcidenta parto de la komarko *Campo de Borja*, kie ĝi okupas teritorion sude de Ambel. Parto de ĝia teritorio estas en la Natura Parko Moncayo. Ĝenerale la municipa teritorio limas kun Ambel norde, Tabuenca oriente, sude kun Calcena kaj Trasobares en la komarko Aranda, kaj okcidente kun Añón de Moncayo en la komarko *Tarazona y el Moncayo*.

La loĝloko Talamantes mem estas je 83 km nordokcidente de Zaragozo, provinca kaj regiona ĉefurbo, kaj je 24 km de Borja. Ĝi estas sur 924 msm ĉe la kunfluejo de la rojoj Valdeherrera kaj Valdetreviño, alirebla nur el Ambel norde.

## Historio 
eta|maldekstre|250 px|La kastelo.
La konkero de Tarazona fare de Alfonso la 1-a en 1119 sugestas, ke plej verŝajne ankaŭ Talamantes estis konkerita de kristanoj ĉirkaŭ tiu jaro.

La loĝantaro post la kristana konkero restis grandparte de mudeĥaroj kaj poste de moriskoj, kies forpelo rezultos en enorma demografia kaj ekonomia krizo. En 1610 la islamdevena loĝantaro estis definitive forpelita, kio rezultis en la forigo de centoj da moriskoj el la valo, nome ekonomia kaj demografia krizo, kaj ĝi ne rekuperiĝis de tio ĝis la 18-a aŭ 19-a jarcentoj.

Talamantes demografie kreskiĝis nur ekde la dua duono de la 19-a jarcento, ĉefe pro la epidemio de filoksero en Francio. Sed poste tamen preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Talamantes oni malaltiĝis ĝis nunaj nur 64 loĝantoj.

## Ekonomio 
Tradicia bazo de ekonomio estis agrikulturo (olivarboj, migdalarboj, vitejoj kaj cerealoj) brutobredado (ŝafoj, porkoj), kaj sekva nutrindustrio (vino, oleo), krom ekstera dungado. Nune gravas ankaŭ natura, kultura kaj rura turismo.

Inter vidindaĵoj menciindas la restaĵoj de la kastelo, la preĝejo, ermitejo, mezepokaj pontoj de Valdetreviño; kaj naturaj lokoj kaj pejzaĝo.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
* Asociación Aragón Interactivo y Multimedia. Aragón. Municipo Talamantes

Kategorio:Loĝlokoj de provinco Zaragozo
Kategorio:Municipoj de la provinco Zaragozo
Tabuenca

**Tabuenca** [taBŬENka] estas municipo de Hispanio, en la plej sudorienta parto de la komarko *Campo de Borja* kies ĉefurbo estas Borja, en la okcidento de la Provinco Zaragozo (regiono Aragono).

## Geografio 
Tabuenca estas municipa teritorio en la plej sudorienta parto de la komarko *Campo de Borja*, kie ĝi okupas teritorion sude de Fuendejalón kaj de Ainzón kaj sudoriente de Ambel. Ĝia teritorio estas proksime de la Natura Parko Moncayo.

La loĝloko Tabuenca mem estas je 63 km nordokcidente de Zaragozo, provinca kaj regiona ĉefurbo. Ĝi estas sur 778 msm, alirebla laŭ la ŝoseo A-1301 el Ainzón kaj Borja norde kaj el Tierga sude.

## Historio 
Estis setlejo de keltiberoj kaj poste de romianoj rilate al komerco kaj minado de fero.

La konkero de Tarazona fare de Alfonso la 1-a en 1119 ebligis, ke ankaŭ Tabuenca estis konkerita de kristanoj ĉirkaŭ tiu jaro. La loĝantaro post la kristana konkero en la tuta areo restis grandparte de mudeĥaroj kaj poste de moriskoj, kies forpelo rezultos en enorma demografia kaj ekonomia krizo, sed male en Tabuenca, kiu estis reloĝata tute de kristanoj. El la 12-a ĝis la 19-a jarcento la loko dependis de la abatinoj de Trasobares.

Dum la Milito de Hispana Sendependigo, la 13a de decembro 1808 francaj trupoj rabadis en Tabuenca, pro kio la popolo ribeliĝis kaj okazigis la morton de kelkaj francoj. Reprezalie, tri tagojn poste napoleonaj trupoj mortigis 39 lokanojn, kaj bruligis la preĝejon, pro kio perdiĝis granda parto de la artaĵoj kaj dokumentoj.

Tabuenca demografie kreskiĝis nur ekde la dua duono de la 19-a jarcento, ĉefe pro la epidemio de filoksero en Francio. Sed poste tamen preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Tabuenca oni malaltiĝis el 1 321 loĝantoj en 1920 ĝis nunaj nur 310 loĝantoj.

## Ekonomio 
Tradicia bazo de ekonomio estis agrikulturo (olivarboj, migdalarboj, vitejoj kaj cerealoj) brutobredado (ŝafoj, porkoj), kaj sekva nutrindustrio (vino, oleo), krom ekstera dungado. Nune gravas ankaŭ natura, kultura kaj rura turismo.

Inter vidindaĵoj menciindas la preĝejo kun mudeĥara sonorilturo, kvar ermitejoj, restaĵoj de keltibera setlejo, urbodomo de la 16-a jarcento, arko de murego, ventomuelejo, hospitalo de la 16-a jarcento nune muzeo, kaj vinkeloj; kaj naturaj lokoj kaj pejzaĝo.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
* Tabuenca (Gran Enciclopedia Aragonesa)
* Municipo Tabuenca

Kategorio:Loĝlokoj de provinco Zaragozo
Kategorio:Municipoj de la provinco Zaragozo
Orla

La rivereto **Orla**, malmoderna ankaŭ *Orlah* aŭ *Orlau*, estas 35 kilometrojn longa dekstra alfluanto de la rivero Saale en Orienta Turingio en la centro de Germanio.

## Origino de la nomo 
Estas du klarigoj - ni diru hipotezoj - pri la origino de la nomo. Unu asertas slavan devenon el *orel* aŭ *orol* (aglo), laŭ la alia la nomo estus devene kelta kaj fontus de la vorto *Are* (urso). La nomo do signifus "agla akvo" aŭ "ursa akvo".

## Riveraj fontoj 
Ne ununura fonto, sed areo kie ekzistas pluraj fontoj, kelkaj en lagetoj, estis determinita en 2000 kiel la origino de la rivereto. La areo situas ĉe la suda periferio de la urbo Triptis.

## Rivera vojo 
Ankoraŭ proksime de siaj fontoj, la rivereto enfluas la akvobaraĵon Triptis. Veninte de tie, la rivereto poste fluas ĉirkaŭ 20 kilometrojn okcidenten, trafluas la urbon Neustadt an der Orla kaj poste turniĝas norden al Pößneck. Post pliaj 15 kilometroj la rivereto *Orla* apud la urbo Orlamünde kaj la komunumo Freienorla fluas en la riveron Saale. Ambaŭ riveroj donas sian nomon al la distrikto Saale-Orla.

Kategorio:Riveroj en Eŭropo
Kategorio:Riveroj en Germanio
Kategorio:Riveroj en Turingio
Saint-Jean-de-Galaure

**Saint-Jean-de-Galaure** - jen france, prononco , okcitane *Sant Joan de Galaura* respektive arpitane aŭ frankoprovence ***Sant Joan de Goualôro*** - estas komunumo de Francio, kreita kun efiko de la 1-a de januaro 2022 kiel nova komunumo per kunigo de la antaŭe sendependaj komunumoj *La Motte-de-Galaure* kaj *Mureils*, kiuj de nun havas la statuson de "delegitaj komunumoj". La administra sidejo estas en la loĝloko *La Motte-de-Galaure*. La nova komunumo  situas en la departemento Drôme, okcitane *Droma*, kaj en la pli vasta regiono Aŭvernjo-Rodano-Alpoj (france *Auvergne-Rhône-Alpes*, okcitane *Auvèrnhe Ròse Aups*). Ene de la departemento, la komunumo apartenas al la arondismento Valence kaj al la [[]]. 

Komence de  en la teritorio de la nuna komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². 

## Vidu ankaŭ 
* Komunumoj de Drôme

## Eksteraj ligiloj 
* oficiala paĝo en la retejo *facebook* ()

Kategorio:Komunumoj de Drôme
Pozuelo de Aragón

**Pozuelo de Aragón** [poZŬElo dearaGON] estas municipo de Hispanio, en la orienta parto de la komarko *Campo de Borja* kies ĉefurbo estas Borja, en la okcidento de la Provinco Zaragozo (regiono Aragono). La loknomo *Pozuelo de Aragón* estas komprenebla kiel *Puteto de Aragón*; tiukadre aperas tri putetoj kaj en la municipa flago kaj en la blazono.

## Geografio 
eta|maldekstre|154x154px|Pozuelo de Aragón en komarko *Campo de Borja*.
Pozuelo de Aragón estas municipa teritorio en la orienta parto de la komarko *Campo de Borja*, kie ĝi okupas teritorion inter tiuj de Magallón norde kaj de Fuendejalón sude. Totale ĝi limas norde kun Magallón, nordokcidente kun Alberite de San Juan, okcidente kun Fuendejalón, sude kun Rueda de Jalón kaj oriente kun Pedrola.

La loĝloko Pozuelo de Aragón mem estas je 50 km nordokcidente de Zaragozo, provinca kaj regiona ĉefurbo, kaj je 15 km de Borja. Ĝi estas sur 412 msm, alirebla el apuda Fuendejalón okcidente.

## Historio 
La konkero de Tarazona fare de Alfonso la 1-a en 1119 ebligis, ke ankaŭ Pozuelo de Aragón estis konkerita de kristanoj ĉirkaŭ tiu jaro. La loĝantaro post la kristana konkero en la areo restis grandparte de mudeĥaroj kaj poste de moriskoj, kies forpelo rezultos en enorma demografia kaj ekonomia krizo.

Post la konkero kaj dum jarcentoj, Pozuelo de Aragón havis similan historion kun multaj lokoj de la komarko, rilate al la dependo de la Monaĥejo de Veruela. Pozuelo de Aragón estis fondita en 1245 de la abato de la Monaĥejo de Veruela, en teroj de iama bieno donacita al la monaĥejo fare de la reĝo Alfonso la 2-a en 1181. La loko iĝis municipo pere de rajtigilo por reloĝado post foriro de islamdevena loĝantaro. La konstruado de la preĝejo estis instigita de la abatoj de Veruela en la 16-a jarcento; ĝi estas gotik-mudeĥara, kun aro de interesaj renesancaj retabloj.

Pozuelo de Aragón demografie kreskiĝis nur ekde la dua duono de la 19-a jarcento, ĉefe pro la epidemio de filoksero en Francio. Sed poste tamen preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Pozuelo de Aragón oni malaltiĝis el pli ol 700 loĝantoj en 1930-aj jaroj ĝis nunaj 263 loĝantoj.

## Ekonomio 
Tradicia bazo de ekonomio estis agrikulturo (olivarboj, migdalarboj, vitejoj kaj cerealoj) brutobredado (ŝafoj, porkoj), kaj sekva nutrindustrio (ĉefe vino, kaj ankaŭ oleo), krom ekstera dungado. Nune gravas ankaŭ natura, kultura kaj rura turismo.

Inter vidindaĵoj menciindas la preĝejo, ermitejo kaj varma minerala arteza puto; kabano de paŝtistoj, naturaj lokoj kaj pejzaĝo.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
* Pozuelo de Aragón en Campo de Borja 
* Pozuelo de Aragón en Turismo de Zaragoza 

Kategorio:Loĝlokoj de provinco Zaragozo
Kategorio:Municipoj de la provinco Zaragozo
Germana Borso

**Germana Borso** (, prononco laŭ sistemo IFA ) estas germana firmao ofertanta vendoplacon por la komerco de akcioj kaj aliaj valorpaperoj. Ĝi ankaŭ estas provizanto de financaj transakciaj servoj. La firmao donas al kompanioj kaj investistoj aliron al la tutmondaj kapitalomerkatoj. Ĝi estas akcia kompanio kaj estis fondita en 1992. La sidejo estas en Frankfurto ĉe Majno, kun granda kroma oficejo en la proksima antaŭurbo Eschborn. En decembro 2010, la pli ol 765 kompanioj listigitaj havis kombinitan merkatan kapitaligon de 1 400 miliardoj da Eŭroj. La 1an de oktobro 2014, Deutsche Börse AG iĝis la 14-a anoncita membro de la *iniciato pri Daŭripovaj Borsoj de la Unuiĝintaj Nacioj*.

Inter la multaj laborantoj de la Germana Borso ekde la jaro 2018 ankaŭ estas la eksa esperantisto Ernst Bünemann.

## Eksteraj ligiloj 
*  ()

Kategorio:Borsoj
Kategorio:Ekonomio de Frankfurto ĉe Majno
Germaniuma (II) klorido

**Germaniuma klorido** aŭ **dumuriato de germaniumo** estas neorganika kombinaĵo apartenanta al la familio de la kloridoj, rezultanta el interagado de la **germaniuma (II) hidroksido** kaj **klorida acido**. Germaniuma duklorido estas blanka, ruĝa aŭ flava solidaĵo, kiu reakcias kun la akvo, estas solvebla en klorida acido, etero kaj benzeno, kaj nesolvebla en etanolo kaj kloroformo. Germaniuma duklorido prezentas du klorajn jonojn ligitajn al germaniumatomo. Ĝi konsistas je 1 germaniumatomo, 2 kloratomoj, kaj uzatas en kemiaj sintezoj. La duvalentaj derivaĵoj de la germaniumo estas malstabilaj.

## Reakcioj 
### Reakcio 1 
* Preparado de **germaniuma klorido** per traktado de **germaniuma sulfido** kun **natria klorido**

### Reakcio 2 
* Preparado de **germaniuma klorido** per traktado de **germaniumo** kun **kloro**

### Reakcio 3 
* Preparado de **germaniuma klorido** per traktado de **klorida acido** kun **germaniuma karbonato**:

### Reakcio 4 
* Preparado de **germaniuma klorido** per traktado de **klorida acido** kun **germaniuma oksido**:

## Vidu ankaŭ 
* Kloridoj

## Referencoj 
Kategorio:Kloridoj
Kategorio:Germaniumaj kombinaĵoj
Kategorio:Metalaj halogenidoj
Kategorio:Nemetalaj halogenidoj
Sil (stacidomo)

**Sil** (, ) estas fervoja stacio en  (Donecka provinco), urbotipa loĝloko en Ukrainio.

## Vidu ankaŭ 
* Listo de fervojaj stacioj en Ukrainio
* Transporto en Ukrainio

## Eksteraj ligiloj 
* Sil en retejo tochka-na-karte

Kategorio:Fervojaj stacioj malfermitaj en 1913
Kategorio:Fervojaj stacioj en Donecka provinco
Sil (Donecka provinco)

**Sil** (, ) estas urbotipa loĝloko en Donecka provinco de Ukrainio. Ĝi havis  loĝantojn en 2015.

Ekde februaro 2022 la loĝloko estas atakata de la rusia armeo, kaj la 30-an de septembro 2022 la registaro de Rusio deklaris ĝin aneksita al la teritorio de Rusio kune kun la tuta Donecka provinco kaj tri aliaj provincoj de Ukrainio. Ĉar tio estas nur postulo de agrese militanta najbara ŝtato, klaras ke la registaro de Ukrainio kaj la internacia juro neniel akceptas tion. Necesas atendi internacie akceptitan traktaton pri paco.

## Vidu ankaŭ 
* Sil (stacidomo)
* Donecka provinco

Kategorio:Urboj en Donecka provinco
Béla Las-Torres

''''* (ankaŭ en formo *Béla Las Torres''), laŭ hungarlingve kutima nomordo **Las-Torres Béla** estis hungara naĝisto, dufoja olimpiano, mondrekordulo.

 naskiĝis la  en Budapeŝto, li mortis la  en Castelnuovo (Dalmatio, nuntempe en Montenegro).

## Biografio 
 ekde 1906 estis naĝisto en ĉefurbaj sportkluboj. Li estis hungara ĉampiono 17-foje. Li estis olimpiano en Hungario en la Somera Olimpiko 1908 kaj Hungario en la Somera Olimpiko 1912 kun arĝenta medalo teame, krome li naĝis mondrekordon en 1912 en sia naskiĝurbo en rapidnaĝo 400 m. Dum la 1-a mondmilito li estis piloto, kie lia flugmaŝino kraŝiĝis. Li ricevis postmortan premion en 1982.

## Memorigiloj 
* strato en Dunaharaszti

## Fontoj 
* hungarlingva biografio kun foto
* hungarlingva biografio kun foto
* hungarlingva biografio
* hungarlingva biografio
* datenoj kun foto

## Referencoj 
Kategorio:Hungaraj naĝistoj
Kategorio:Hungaraj olimpianoj
Kategorio:Budapeŝtanoj
Márk Papp

**Márk Papp**, laŭ hungarlingve kutima nomordo **Papp Márk** estas hungara naĝisto, olimpiano.

 naskiĝis la  en Budapeŝto.
 
## Biografio 
 maturiĝis en gimnazio en sia naskiĝurbo en 2014, poste li studis en Universitato de Debrecen. Li edziĝis en 2020. Li ricevis universitatajn premiojn inter 2015-2017.

### Sporta kariero 
 ekde 2009 li havis sportajn medalojn, li apartenis al sportkluboj en Budapeŝto aŭ Debrecen. Li estis hungara naĝeja ĉampiono en 2014 individue, en 2016 teame, eksternaĝeja ĉampiono en 2012. Li estis olimpiano en Hungario en la Somera Olimpiko 2016 sen rezultoj.

## Fontoj 
* datenoj kun foto 
* datenoj kun foto 
* hungarlingva biografio
* koncerna teksto kun foto

## Referencoj 
Kategorio:Hungaraj naĝistoj
Kategorio:Hungaraj olimpianoj
Kategorio:Budapeŝtanoj
Bence Mocsári

'*** [moĉAri], laŭ hungarlingve kutima nomordo **Mocsári Bence*' estis hungara paranaĝisto, paratriatlonisto.

 naskiĝis la  en Makó.

## Biografio 
 naskiĝis sen kubuta artiko en sia maldekstra brako. Li estis edukita en Sándorfalva. Li komencis naĝi en la aĝo de ses pro siaj sanproblemoj. Tamen, kiam la lernejo komenciĝis, li rezignis naĝi. Ses jarojn poste en 2012 li spektis televide la paralimpikojn, kiam li decidis iĝi paralimpiano. Li komencis naĝi denove kaj havis internacie bonajn rezultojn, ankaŭ li estis hungara paraĉampiono plurfoje. Li ĉiam estis lerta pri kurado dum trejnado kaj en 2018 lia trejnisto persvadis lin fariĝi paratriatlonisto. En sia unua internacia triatlona konkurso en Madejro (2018) li gajnis bronzan medalon, baldaŭ en 2021 en Alanya jam oran medalon. Li nun studas en Scienca Universitato de Szeged kaj lia celo estas partopreni en la Paralimpikaj Ludoj en 2024.

## Fontoj 
* hungarlingva biografio kun foto
* anglalingva biografio kun foto
* rezultoj kun foto

## Referencoj 
Kategorio:Hungaraj naĝistoj
Kategorio:Hungaraj triatlonistoj
Kategorio:Handikapoj
Nazaretanoj (arto)

[eta|Peter von Cornelius pri la [parabolo de la dek virgulinoj, 1813-1819]]
**Nazaretanoj** (germane: *Nazarener*) estis kromnomo iel primoka por artistoj germanlingvaj kiu volis imiti modelojn de la italaj pentristoj de Renesanco el la 14-a kaj 15-a jarcentoj (ekz. de Giovanni da Fiesole, Perugino k.a.)

## Anoj 
Ĉefaj reprezentantoj estis Friedrich Overbeck, Wilhelm von Schadow, Philipp Veit, Julius Schnorr von Carolsfeld ekzemple kiu ĉirkau 1812 fondis en Romo la monaĥejsimilan kooperativon *Klosterbrüder von San Isidoro*. Post foririo de Schnorr kaj Schadow alvenis Eduard von Steinle kaj Joseph von Führich.

Simila ondo estis ĉe la angloj la Antaŭ-Rafaelida Frataro.

## Fonto 
*Meyers Großes Konversations-Lexikon*, volumo 14. Leipzig 1908, p. 476 (tie ĉi interrete)

## Eksteraj ligiloj 
* la Nazaretanoj en Romo 
* Nazaretanoj en Rejnlando-Palatinato (PDF; 315&nbsp;kB)

Kategorio:Germanaj pentristoj
Kategorio:Aŭstraj pentristoj
Bulvardo Masséna

La **Bulvardo Masséna** () estas bulvardo en la 13-a arondismento de Parizo. Ĝi formas parton de bulvardoj de Marŝaloj.

Ĝi ricevis sian nomon de André Masséna (1758-1817), duko de Rivoli, princo de Essling kaj Marŝalo de la Imperio.

Massena
Kategorio:13-a arondismento de Parizo
Bulvardo Soult

La **Bulvardo Soult** () estas bulvardo en la 12-a arondismento de Parizo. Ĝi formas parton de bulvardoj de Marŝaloj.

Ĝi ricevis sian nomon de Jean-de-Dieu Soult (1769-1851), duko de Dalmatio, Marŝalo de la Imperio.

Soult
Kategorio:12-a arondismento de Parizo
Germaniuma (II) hidroksido

**Germaniuma hidroksido** aŭ **duhidroksido de germaniumo** estas neorganika kombinaĵo apartenanta al la familio de la hidroksidoj, rezultanta el hidratigado de la **germaniuma (II) oksido** aŭ hidrolizo de **germaniumaj (II) saloj**. Germaniuma hidroksido estas blanka, flava aŭ ruĝa gelatena solidaĵo, malmulte solvebla en akvo sed solvebla en klorida acido kaj perklorata acido. Germaniuma hidroksido prezentas du hidroksilajn grupojn ligitajn al germaniumatomo. Ĝi konsistas je 1 germaniumatomo, 2 hidroksilaj grupoj, kaj uzatas en kemiaj sintezoj.

La germaniuma duhidroksido estas facile oksidigebla al germaniuma duoksido. Ĉe preparado de germaniuma duhidroksido, inerta atmosfero devas aplikiĝi por malhelpi ĝian oksidigon en alkalaj solvaĵoj. La duvalentaj derivaĵoj de la germaniumo estas malstabilaj. Kvankam kelkaj germaniumaj hidroksidoj jam estis raportitaj, la unua germaniuma hidroksido estis raportita nur antaŭ kelkaj jaroj, sintezita per zorgema hidrolizo de stabila germaniuma (II) klorido en ĉeesto de eta troo de akvo en toluena solvaĵo sub media temperaturo.

## Reakcioj 
### Reakcio 1 
* Preparado de **germaniuma hidroksido** per traktado de **germaniuma oksido** kun **akvo**:

### Reakcio 2 
* Preparado de **germaniuma hidroksido** per hidrolizo de la **germaniumo**:

### Reakcio 3 
* Preparado de **germaniuma hidroksido** per hidrolizo de la **germaniuman kloridon**:

### Reakcio 4 
* Preparado de **germaniuma oksido** per senhidratigado de **germaniuma hidroksido**:

## Vidu ankaŭ 
* Hidroksidoj

## Referencoj 
Kategorio:Germaniumaj kombinaĵoj
Kategorio:Hidroksidoj
Kristóf Milák

**Kristóf Milák** [kriŝtOf], laŭ hungarlingve kutima nomordo **Milák Kristóf**, estas hungara naĝisto, olimpika ĉampiono (do ormedalinto), trifoja mondĉampiono kaj mondrekordulo.

Kristóf Milák naskiĝis la  en Budapeŝto.
__NOTOC__

## Biografio 
 maturiĝis en gimnazio en Érd, sed li lernis naĝi en la proksima Százhalombatta. Li ricevis ŝtatan premion en 2021.

### Sporta kariero 
Kristóf Milák ekde 2015 atingis signifajn naĝajn rezultojn. Li estis hungara ĉampiono 18-foje inter 2017-2022. Li estis olimpiano en Hungario en la Somera Olimpiko 2020 kun ora kaj arĝenta medaloj, krome en mondĉampionumoj li estis la unua trifoje en 2019 kaj 2022. Li estis ankaŭ ĉampiono de Eŭropo sesfoje inter 2018-2022. Li naĝis mondrekordojn dufoje en 2019 kaj 2022 (papilinaĝado 200 m). En la Somera Olimpiko 2024 en Parizo li kolektis oran kaj arĝentan medalojn kaj havis la honoron esti la vira hungara flagoportanto en la solena fermo.

## Fontoj 
* hungarlingva biografio kun fotoj
* hungarlingva biografio kun foto 
* rezultoj kun foto

## Referencoj 
Kategorio:Hungaraj naĝistoj
Kategorio:Hungaraj olimpianoj
Kategorio:Hungaraj olimpikaj ĉampionoj
Kategorio:Budapeŝtanoj
Germaniuma (IV) klorido

**Germaniuma klorido** aŭ **tetramuriato de germaniumo** estas neorganika kombinaĵo apartenanta al la familio de la kloridoj, rezultanta el interagado de la **germaniuma (IV) oksido** kaj **klorida acido**. Germaniuma klorido estas senkolora fumeganta likvaĵo, kiu reakcias kun la akvo kaj estas solvebla en etero, benzeno, kloroformo, karbona tetraklorido. Nesolvebla en klorida acido kaj sulfata acido. Germaniuma tetraklorido prezentas kvar klorajn jonojn ligitajn al germaniumatomo. Ĝi konsistas je 1 germaniumatomo, 4 kloratomoj, kaj uzatas en kemiaj sintezoj.

## Reakcioj 
### Reakcio 1 
* Preparado de **germaniuma (IV) klorido** per traktado de **germaniuma (II) klorido** kun **kloro**:

### Reakcio 2 
* Preparado de **germaniuma (IV) klorido** per traktado de **klorida acido** kun **germaniumo**:

### Reakcio 3 
* Preparado de **germaniuma (IV) klorido** per traktado de **klorida acido** kun **germaniumo**:

### Reakcio 4 
* Preparado de **kalia heksakloro-germaniumato (IV)** per traktado de **germaniuma (IV) klorido** kun **kalia klorido**

### Reakcio 5 
* Preparado de **germaniuma (IV) metoksido** per traktado de **natria metoksido** kun **germaniuma (IV) klorido**:

## Vidu ankaŭ 
* Kloridoj

## Referencoj 
Kategorio:Kloridoj
Kategorio:Metalaj halogenidoj
Kategorio:Nemetalaj halogenidoj
Kategorio:Germaniumaj kombinaĵoj
Sabine Stuart de Chevalier

eta|Gravuraĵo eltirita de la *Filozofia Diskurso* (*Discours philosophique)* de Sabine Stuart de Chevalier.
**Sabine Stuart de Chevalier** estis franca alkemiistino de la 18-a jarcento. Ŝi publikigis en 1781 en Parizo, en du volumoj, *Filozofia Diskurso sur la Tri Principoj, Besta, Vegetala kaj Minerala, aŭ la Ŝlosilo de la Filozofia Sanktejo.[https://www.e-rara.ch/zut/doi/10.3931/e-rara-11023 ]*   Idino de la familio Stuart de Skotlando, ŝi estis edziĝinta kun Claude Chevalier, kuracisto de la reĝo kaj de la Gvardio de la Cent Svisoj, aŭtoro de  *Fizik-medicina disertaĵo sur la kaŭzoj de pluraj danĝeraj malsanoj, kaj sur la propraĵoj de purgativa kaj vundebla likvoro kiu estas preskaŭ universala Farmakopeo*, (Parizo, 1758) https://gallica.bnf.fr/ark:/12148/bpt6k1095265.r=Dissertation%20physico-m%C3%A9dicale%20sur%20les%20causes%20de%20plusieurs%20maladies%20dangereuses%2C%20et%20sur%20les%20propri%C3%A9t%C3%A9s%20d%27une%20liqueur%20purgative%20et%20vuln%C3%A9raire%20qui%20est%20une%20Pharmacop%C3%A9e%20presque%20universelle?rk=21459;2 kiu estis lia doktoriĝa disertacio. Ambaŭ geedzoj dediĉis sin al la alkemio.

## Bibliografio 
* (de) Jette Anders, *33 Alkemiisto: La Kaŝita Flanko de Antikva Scienco*, Berlino,Vergangenheitsverlag, 2016
* Sylvain Matton, « *kuracisto alchimiste al la Klerismo*: Claude Chevalier », Postparolo al Sabine Stuart de Chevalier, *Filozofia Diskurso*.., Parizo: Eld. J. C. Bailly, Reprints 1982 de Gutenberg [rete]

## Verkoj 
* *Filozofia Diskurso sur la Tri Principoj, Besta, Vegetala kaj Minerala, aŭ la Ŝlosilo de la Filozofia Sanktejo*, Volumo 1 rete, Volume 2 rete

## Notoj kaj referencoj 
# ↑ « Discours philosophique sur les trois principes, animal, végétal et minéral »  , en *ETH Biliothek*
# ↑ « Dissertation physico-médicale sur les causes de plusieurs maladies dangereuses et sur les propriétés d'une liqueur purgative et vulnéraire qui est une pharmacopée presqu'universelle ... » , en *Gallica*
# ↑ « STUART01.HTM » , en *livres-d-hermes.com* (Alirite la 27an de februaro 2017)

## Ligiloj 
* Iulia Millesima, Stuart Chevalier, Lessons on the First three Elements (en)

* Fichier d’autorité international virtuel 
* International Standard Name Identifier 
* Bibliothèque nationale de France (datumoj) 
* Bibliothèque du Congrès 
* Gemeinsame Normdatei 
* Bibliothèque nationale de Grèce  
* WorldCat  
* Iulia Millesima, Stuart Chevalier, Lessons on the First three Elements (en)

Kategorio:Alkemiistoj
Kategorio:Ligoj al bibliotekoj
Albeta

**Albeta** [alBEta] estas municipo de Hispanio, en la centra parto de la komarko *Campo de Borja* kies ĉefurbo estas Borja, en la okcidento de la Provinco Zaragozo (regiono Aragono). La loknomo *Albeta* deriviĝas el araba kun signifo "domaro".

## Geografio 
Albeta estas malgranda municipa teritorio en la centra parto de la komarko *Campo de Borja*, kie ĝi okupas teritorion inter tiuj de Borja norde kaj de Bureta sude. La municipa teritorio limas kun Borja, Magallón, Alberite de San Juan, Bureta kaj Ainzón. Krom la rivero Huecha estas la kanaleto Marbadón kaj la fonto Fuente del Ojo de sulfur-magneza akvo, konata ekde la antikveco.

La loĝloko Albeta mem estas je 60 km nordokcidente de Zaragozo, provinca kaj regiona ĉefurbo, kaj je nur 3 km de Borja, proksime de la rivero Huecha, kiu fakte fluas laŭ la vojo inter Ainzón kaj Magallón. Ĝi estas sur 412 msm, alirebla ĉefe el Bureta kaj Borja.

## Historio 
Estus jam romia setlejo, ĉar en la industria zono La Gorrona oni trovis romian vilaon kun termo. Poste la araboj lasis irigacian reton kaj loknomon. La konkero de Tarazona fare de Alfonso la 1-a en 1119 ebligis, ke ankaŭ Albeta estus konkerita de kristanoj ĉirkaŭ tiu jaro. La loĝantaro post la kristana konkero en la loko restis parte de mudeĥaroj kaj poste de moriskoj, kies forpelo en 1610 rezultos en enorma demografia kaj ekonomia krizo.

eta|maldekstre|230px|Preĝejo.

Albeta demografie kreskiĝis nur ekde la dua duono de la 19-a jarcento, ĉefe pro la epidemio de filoksero en Francio. Sed poste tamen preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Albeta oni malaltiĝis el 310 loĝantoj en 1910 ĝis nunaj 144 loĝantoj.

## Ekonomio 
Tradicia bazo de ekonomio estis agrikulturo (olivarboj, migdalarboj, vitejoj kaj cerealoj) brutobredado (ŝafoj, bovoj, porkoj), kaj sekva nutrindustrio (ĉefe vino), krom ekstera dungado. Nune gravas ankaŭ natura, kultura kaj rura turismo.

Inter vidindaĵoj menciindas la preĝejo, romia arkeologia kuŝejo, naturaj lokoj kaj pejzaĝo.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo
Ponto Milvio

eta|Milvio-ponto en Romo
La **Μilvio-ponto** (itale: *Ponte Mollo/Molle*, latine: *Pons Milvius* aŭ *Pons Mulvius*) estas unu el la plej malnovaj pontoj de Romo, Italujo, trans Tibero kun longeco de 136 metroj kaj larĝejo de 8,75 metroj. Strategie temis pri grava loko ĉar tie ĉi eblis facile forbari la prenon de la ĉefa vojo al Romo fare de malamikooj atakantaj.

## Historio 
Konstruitis tiu ĉi ponto en 207 a.K. dum la Dua Punika milito el ligno. En 110 censoro Marcus Aemilius Scaurus starigis ĝin tute nova el ŝtono. En 312 okazis tie ĉi la fama Batalo de Ponto Milvio. Dum mezepoko ĝi estas parto de la ĉefa vojo kondukanta Romon. Ekskluziva servo por piedirantoj estas ekde 1985.

En julio 2007 rompiĝis lanterna pilastro pro la pezego de seruretoj muntitaj surloke fare de geamantoj. Po du fojojn por monato eblas viziti foiron de antikvaĵ-brokantistoj kaj artaĵvendistoj surponte *(Anticaglie a Ponte Milvio)*.

## Eksteraj ligiloj 
* ĉi-prie sur arĥitektura paĝaro
* objektoj kulturaj sur paĝaro de Sovraintendenza Capitolina

Kategorio:Pontoj en Romo
Kategorio:Ŝtonaj pontoj
Kategorio:Tibero
Zirkonia (II) hidroksido

**Zirkonia hidroksido** aŭ **duhidroksido de zirkonio** estas neorganika kombinaĵo apartenanta al la familio de la hidroksidoj, rezultanta el hidratigado de la **zirkonia (II) oksido** aŭ hidrolizo de **zirkonia klorido**. Zirkonia hidroksido estas blanka solidaĵo nesolvebla en akvo. Zirkonia hidroksido prezentas du hidroksilajn grupojn ligitajn al zirkoniatomo. Ĝi konsistas je 1 zirkoniatomo, 2 hidroksilaj grupoj, kaj uzatas en kemiaj sintezoj.

## Reakcioj 
### Reakcio 1 
* Preparado de **zirkonia hidroksido** per traktado de **zirkonia oksido** kun **akvo**:

### Reakcio 2 
* Preparado de **zirkonia hidroksido** per hidrolizo de la **zirkonio**:

### Reakcio 3 
* Preparado de **zirkonia hidroksido** per hidrolizo de la **zirkonian kloridon**:

### Reakcio 4 
* Preparado de **zirkonia oksido** per senhidratigado de **zirkonia hidroksido**:

## Vidu ankaŭ 
* Hidroksidoj

## Referencoj 
Kategorio:Hidroksidoj
Radfaristo

**Radfaristo** estas historia profesio de ĉarpentisto, kiu faras el ligno (kaj eble iom da metalo) radojn. Radfaristoj kutime ankaŭ kunmetis el ligno tutajn ĉarojn kaj aliajn agrikulturajn ilojn. La profesio estis ankaŭ unu el pluraj profesioj kiuj kunlaboris por konstrui pli malsimplajn ĉevalveturilojn, kiaj kaleŝoj, droŝkoj kaj fiakroj.

Kategorio:Profesioj
Bulvardo Davout

La **Bulvardo Davout** () estas bulvardo en la 20-a arondismento de Parizo. Ĝi formas parton de bulvardoj de Marŝaloj.

Ĝi ricevis sian nomon de Louis-Nicolas Davout (1770-1823), duko de Auerstædt, princo de Eckmühl, Marŝalo de la Imperio.

Davout
Kategorio:20-a arondismento de Parizo
Bulvardo Suchet

La **Bulvardo Suchet** () estas bulvardo en la 16-a arondismento de Parizo. Ĝi formas parton de bulvardoj de Marŝaloj.

Ĝi ricevis sian nomon de Louis Gabriel Suchet (1770-1826), duko de la Albufera, Marŝalo de la Imperio.

Suchet
Kategorio:16-a arondismento de Parizo
(159928) 2005 CV69

**(159928) 2005 CV69** estas marsrenkonta kaj terrenkonta apolona asteroido malkovrita la  en la kadro de la astronomia kampanjo NEAT (*Near Earth Asteroid Tracking*) elde la Observatorio de la Monto Palomar (Kalifornio, Usono).

## Orbito 
Ĝi estas proksima de la orbita resonanco 8:9 kun Marso.

Ĝia tre discentra kaj klinata orbito krucas tiujn de Marso kaj de la Tero sed ĝia granda orbita klineco tenas ĝin malproksima de nia planedo.

* Ĝia marsa MOID estas 0,02824 astronomia unuo, tie estas 4,2246 milionoj da km.
* Ĝia tera MOID estas 0,218618 astronomia unuo, tie estas 32,7048 milionoj da km.
* La  ĝi pasos al 0,07758 astronomia unuo (11,606 milionoj da km) de Marso.
* La  ĝi pasos al 0,04698 astronomia unuo (7,028 milionoj da km) de la ruĝa planedo.
* La  ĝi pasis al 0,22389 astronomia unuo (33,493 milionoj da km) de la Tero.
* La  ĝi pasos al 0,21631 astronomia unuo (32,360 milionoj da km) de nia planedo.

## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 2005
Fréscano

**Fréscano** [FRESkano] estas municipo de Hispanio, en la nordorienta parto de la komarko *Campo de Borja* kies ĉefurbo estas Borja, en la okcidento de la Provinco Zaragozo (regiono Aragono).

## Geografio 
Fréscano estas municipa teritorio en la nordorienta parto de la komarko *Campo de Borja*, kie ĝi okupas teritorion sude de tiu de Mallén. Krom la rivero Huecha, estas irigaciaj kanaletoj. Estas kvin arkeologiaj kuŝejoj de la Ferepoko: nome Morredón I, Morredón II, Burrén, Burrena kaj La Cruz; ĉiuj estas katalogitaj kiel *Bienes de Interés Cultural* (BIC, Kultura heredo).

La loĝloko Fréscano mem estas je 60 km nordokcidente de Zaragozo, provinca kaj regiona ĉefurbo, je 3,5 km de Mallén kaj je 10 km de Borja, borde de la rivero Huecha, kiu fakte fluas laŭ la vojo inter Ainzón, Fréscano kaj Mallén. Ĝi estas sur 302 msm, alirebla norde el Mallén, sude el Agón kaj Magallón, kaj sudokcidente el Borja.

## Historio 
La araboj lasis irigacian reton. La konkero de Tarazona fare de Alfonso la 1-a en 1119 ebligis, ke ankaŭ Fréscano estus konkerita de kristanoj ĉirkaŭ tiu jaro. La loĝantaro post la kristana konkero en la loko restis plejparte de mudeĥaroj kaj poste de moriskoj, kies forpelo en 1610 rezultos en enorma demografia kaj ekonomia krizo. Fakte el Fréscano estis forpelita 90 familioj kaj ĉirkaŭ 450 personoj, kio rezultis en preskaŭ senhomado de la loko; rekuperiĝo okazis nur post du jarcentoj. La strataro ankoraŭ montras araban stilon per mallarĝaj kaj nerektaj stratetoj.

La plej frua mencio de Fréscano en kristana epoko aperis en 1134. En la 19a de Oktobro 1283 ĝi apartenis al Pedro Cornel. Tiam ŝajne estis fortikaĵo, ĉar Alfonso la 3-a de Aragono en la 3a de Januaro 1287 menciis la kastelon kaj la loĝlokon de Fréscano.

Fréscano demografie kreskiĝis nur ekde la dua duono de la 19-a jarcento, ĉefe pro la epidemio de filoksero en Francio. Sed poste tamen preskaŭ ĉiuj loĝlokoj de la areo perdis loĝantaron laŭlonge de la 20-a jarcento, kaj ankaŭ en Fréscano oni malaltiĝis el 467 loĝantoj en 1910 ĝis nunaj 204 loĝantoj.

## Ekonomio 
Tradicia bazo de ekonomio estis agrikulturo (ĉefe de irigacio) brutobredado (ŝafoj, bovoj, porkoj), kaj sekva nutrindustrio (ĉefe vino), krom ekstera dungado, ŝtonminado. Nune gravas ankaŭ natura, kultura kaj rura turismo.

Inter vidindaĵoj menciindas la preĝejo, restaĵoj de la kastel-palaco, romanik-gotika ermitejo kun freskaj murpentraĵoj, akvolevejo por irigacio pere de pumpiloj, naturaj lokoj kaj pejzaĝo.

## Vidu ankaŭ 
* Municipoj de la provinco Zaragozo

## Referencoj 
## Eksteraj ligiloj 
Kategorio:Loĝlokoj de provinco Zaragozo
Kategorio:Municipoj de la provinco Zaragozo